ms ms ms pl id hu su id id de ms id pl en id id id id ms id ms id ms id id id id id id id id id ms id ms id id id id ca es es ne id id en id en id ms ms id id fr id id id es en ms ms en ms en nl sv en en ja en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de fr fi id en id id en eo ko id ms id ms eu ms hu hu en en ms eu id id jv nl ms ms eo en en hu hu en eo ms id id en es id id en ms id id en en en id id en ms id id ms id id id ms en ms en en en ms en en ms it en ms en en en ms pt en id ms en en en en en en
Bahaya guna surat khabar | Pusat Kefahaman Islam AKI
PROF. MADYA  DR. MOHD. HASNI JAAFAR
SABAN hari menjadi rutin masyarakat kita membaca untuk mendapatkan penge­ta­huan atau maklumat ter­kini. Bahan bercetak seperti surat khabar, majalah, brosur, ma­hupun poster promosi dihasilkan dalam kuantiti yang amat banyak pada setiap masa. Maka berlakulah lambakan bahan cetakan ini sebagai salah satu sisa pepejal.
Sejajar dengan langkah kitar semula dalam pengurusan sisa pepejal di negara ini, terdapat segelintir pengusaha makanan menggunakan bahan-bahan bercetak tersebut terutamanya surat khabar sebagai pembungkus makanan. Paling kerap digunakan adalah sebagai pembungkus nasi lemak.
Adakah pembungkusan makanan ini adalah langkah kitar semula yang selamat? Adakah kita cukup yakin yang bahan karbon hitam, apatah lagi bagi cetakan berwarna yang mengandungi pelbagai bahan berbahaya seperti logam berat dan pelarut tidak terdedah pada kita? Bagaimana dengan agen penyakit yang rentan keadaan kering seperti penyakit tuberkulosis atau batuk kering yang menghasilkan spora tidak melekat pada kepingan surat khabar itu?
Bagi memberi gambaran yang lebih jelas, kita lihat proses pindah tangan surat khabar dari pengedar hingga ke pembeli makanan dalam menjelaskan permasalahan ini.
Setiap awal pagi, pusat-pusat pengedar akan menerima sejumlah ribuan naskhah surat khabar bagi edaran hari itu. Apabila lori-lori yang membawa surat khabar ini tiba, ribuan naskhah surat khabar akan diturunkan di tepi jalan tanpa mengira kebersihan permukaan tersebut.
Berapa ramai pengedar yang mengambil berat akan kebersihan naskhah surat khabar ini? Berapa ramai yang menyediakan lapik bagi menggelakkan kekotoran pada naskhah surat khabar yang paling bawah? Adakah kita pasti tiada haiwan pembawa penyakit berkeliaran di kaki lima tersebut?
Bolehkah kita bezakan antara naskhah yang bersih dengan tercemar dengan air kencing tikus yang hampir sama baunya dengan pelarut yang digunakan dalam pencetakan naskhah itu? Belum ada satu kajian pun yang pernah dijalankan untuk menilai risiko tersebut di dalam mahupun di luar negara.
Memang tiada kes leptospirosis (demam kencing tikus) dikesan dari pembungkus nasi lemak. Tetapi itu semua hanyalah anggapan sahaja kerana tiada kajian khusus dilakukan. Leptospirosis kini menjadi penyakit berjangkit kedua utama selepas demam denggi di kawasan bandar mahupun luar bandar.
Menjadi lumrah surat khabar itu dibaca semasa sedang berehat sambil menikmati sarapan mahupun makanan tengah hari. Ada juga yang suka membaca di dalam tandas. Berapa ramai mereka ini, kita tidak pasti. Tapi kita semua tahu mereka itu wujud, dan mungkin kita juga adalah sebahagian dari mereka.
Bersih mana pun tandas seperti di Jepun, tidak terkecuali dari pelbagai kuman. Baik di rumah atau di hospital, juga tidak terkecuali. Kajian tempatan juga menunjukkan kuman boleh tersebar ke udara semasa kita mengepam tandas tersebut sebagai titis-titis air yang halus. Dan adalah tidak mustahil, segala jenis kuman turut melekat pada surat khabar yang dibawa masuk ke dalam tandas tadi. Ia tercemar sama ada melalui titis air halus, mahupun melalui sentuhan tangan pembaca.
Dan berapa ramai dari pembaca surat khabar juga terdiri dari mereka yang tidak sihat dan diketahui boleh menjangkiti orang lain melalui udara pernafasan, percikan darah mahupun najis mereka. Memang kedengaran seperti tidak mungkin berlaku, tetapi seyakin mana kita yang kuman-kuman seperti tuberkulosis, kuman penyakit tangan kaki dan mulut, virus hepatitis, kepialu, taun dan sebagainya tidak ada pada surat khabar tersebut.
Di negara ini, nasi lemak dan roti canai diiktiraf sebagai makanan kegemaran. Namun begitu, terdapat risiko tersembunyi yang harus diketahui oleh setiap pengusaha makanan. Risiko dedahan bahan cemar berlaku terutamanya ketika proses pembungkusan makanan tersebut. Keadaan berminyak kedua-dua makanan, nasi lemak dan roti canai, menyebabkan tangan pengendali tersebut berminyak.
Apabila mereka menyentuh kepingan surat khabar tersebut, lapisan minyak pada tangan akan melarutkan dakwat kepada cecair minyak. Ini akan memindahkan butiran karbon, logam berat dan pelarut ke telapak tangan pengendali tersebut. Dan secara tidak langsung, segala perkakasan dan makanan yang dikendalikan akan dicemari.
Dari segi toksikologi, kebanyakan bahan larut resap lemak adalah berbahaya. Sebagai seorang pegawai perubatan, saya masih ingat ketika memberikan kursus pengendali makanan di selatan tanah air 15 tahun lalu. Guna pembungkus makanan yang bersih, jangan guna surat khabar atau majalah untuk mengelakkan pencemaran makanan dengan bahan kimia.
Tambahan juga pada peringkat ini, pengendali makanan sendiri sebenarnya mendedahkan diri kepada risiko kesihatan yang agak serius. Bahan tersebut boleh melintasi lapisan membran otak dan mampu menyebabkan masalah saraf sekiranya pendedahan terus berlaku untuk suatu jangka masa yang berbeza mengikut ketahanan imun badan seseorang.
Bagi peminat nasi lemak, mereka boleh dianggap mengalami dua kali tahap risiko kesihatan. Pertamanya, dari sikap yang suka membelek surat khabar ketika makan di gerai-gerai. Minyak sambal atau kuah di hujung jari, boleh melarutkan bahan kimia dakwat cetakan dan akan melekat pada tangan. Ia akan masuk ke dalam sistem penghadaman bersama nasi lemak tersebut. Keduanya, menjadi kebiasaan kita, kalau nasi lemak itu murah, RM1, mahu dua atau tiga bungkus diambil. Cuba lihat tangan kita lepas habis satu bungkus, ada atau tidak kesan-kesan hitam karbon pada jari kita? Lagi berminyak nasi lemak itu, lagi hitam jari kita. Apatah lagi melalui bungkusan seterusnya.
Pihak berwajib seharusnya mengeluarkan arahan yang tidak bercanggah dengan kursus pengendalian makanan sedia ada. Ini adalah agar pengendalian dan pengguna tidak keliru dalam aspek keselamatan makanan. Banyak pilihan boleh digunapakai dalam pembungkusan makanan. Di Yemen, mereka menggunakan kertas putih tebal untuk membungkus roti. Di Jepun, mereka menggunakan bekas polisterin berlapik plastik mudah hancur yang boleh diguna semula. Di Amerika dan Kanada, pengendali makanan menggunakan kertas berwarna perang kitar semula.
Di Malaysia, sudah ada pilihan yang lebih murah dan sesuai dengan keadaan tinggi minyak dalam makanan kita. Sebenarnya ia telah digunakan oleh ramai pengendali makanan dan di sebahagian negeri. Kertas perang berlapik adalah pilihan yang agak praktikal, 100 keping hanya berharga RM3 hingga RM4, sekeping hanya tiga atau empat sen. Jelas ini tidak membebankan dan tidak menjejaskan pendapatan penjual. Mungkin ketiadaan bekalan menjadi punca sebahagian pengusaha makanan kecil-kecilan menggunakan kertas surat khabar.
Letakkan tahap kawalan kesihatan kita di hadapan. Penggunaan jenis pembungkus yang betul akan mengurangkan beban penyakit terutamanya penyakit tidak berjangkit dan kanser, di samping mengurangkan kos rawatan dan pengesanan.
Semoga penyakit kronik berkait dengan dedahan bahan toksik seperti yang terdapat dalam bahan bercetak atau medium persekitaran lain dapat dikurangkan dan dicegah di negara ini. Apakah kaedah kitar semula sesuai untuk surat khabar atau bahan bercetak lain? Ia seharusnya hanya dikitar semula untuk membuat kertas sahaja.
Filed under Fokus Isu
← Daurah Ilmiah Kitab Hikam 2016 bersama Tuan Guru Hj Ismail Sepanjang Al Fathoni
Kesabaran kunci kawalan emosi →
Tinggalkan Jawapan Batal balasan
Masukkan komen anda disini...
Masukkan butiran anda dibawah atau klik ikon untuk log masuk akaun:
E-mel (wajib) (Alamat emel tidak ditayangkan umum)
Anda sedang menulis komen melalui akaun WordPress.com anda. ( Log Out /  Tukar )
Anda sedang menulis komen melalui akaun Twitter anda. ( Log Out /  Tukar )
Anda sedang menulis komen melalui akaun Facebook anda. ( Log Out /  Tukar )
Maklumkan komen balas melalui emel.
Maklumkan kiriman baru melalui email.
« Dis   Feb »
Fardhu 'Ain & Iqra'
Arkib Bulanan Pilih Bulan September 2022 Ogos 2022 Julai 2022 Jun 2022 Mei 2022 April 2022 Mac 2022 Februari 2022 Januari 2022 Disember 2021 November 2021 Oktober 2021 September 2021 Ogos 2021 Julai 2021 Jun 2021 Mei 2021 April 2021 Mac 2021 Februari 2021 Januari 2021 Disember 2020 November 2020 Oktober 2020 September 2020 Ogos 2020 Julai 2020 Jun 2020 Mei 2020 April 2020 Mac 2020 Februari 2020 Januari 2020 Disember 2019 November 2019 Oktober 2019 Julai 2019 Jun 2019 Mei 2019 April 2019 Mac 2019 Februari 2019 Januari 2019 Disember 2018 November 2018 Oktober 2018 September 2018 Ogos 2018 Jun 2018 Mei 2018 April 2018 Mac 2018 Februari 2018 Januari 2018 Disember 2017 November 2017 Oktober 2017 September 2017 Ogos 2017 Mei 2017 April 2017 Mac 2017 Disember 2016 November 2016 Oktober 2016 Julai 2016 Jun 2016 Mei 2016 April 2016 Mac 2016 Februari 2016 Januari 2016 Disember 2015 November 2015 Oktober 2015 September 2015 Ogos 2015 Julai 2015 Jun 2015 Mei 2015 April 2015 Mac 2015 Februari 2015 Januari 2015 Disember 2014 November 2014 Oktober 2014 September 2014 Ogos 2014 Julai 2014 Jun 2014 Mei 2014 April 2014 Mac 2014 Februari 2014 Januari 2014 Disember 2013 November 2013 Oktober 2013 September 2013 Ogos 2013 Julai 2013 Jun 2013 Mei 2013 April 2013 Mac 2013 Februari 2013 Januari 2013 Disember 2012 November 2012 Oktober 2012 September 2012 Ogos 2012 Julai 2012 Jun 2012 Mei 2012 April 2012 Mac 2012 Februari 2012 Januari 2012 Disember 2011 November 2011 Oktober 2011 September 2011 Ogos 2011 Julai 2011 Jun 2011 Mei 2011 April 2011 Mac 2011 Februari 2011 Januari 2011 Disember 2010 November 2010 Oktober 2010 September 2010 Ogos 2010 Julai 2010 Jun 2010 Mei 2010 April 2010 Mac 2010 Februari 2010 Januari 2010 Disember 2009 November 2009 Oktober 2009 September 2009 Ogos 2009 Julai 2009 Jun 2009 Mei 2009 April 2009 Mac 2009 Februari 2009 Januari 2009 Disember 2008 November 2008 Oktober 2008 September 2008 Ogos 2008 Julai 2008 Jun 2008 Mei 2008
Web & Blog Pilihan
Pusat Kefahaman Islam AKI
Pusat Pembangunan Pondok Berhad
Ijtimak Pondok SeMalaysia pada 1 Oktober 2022 ini aki2004.wordpress.com/2022/09/21/ijt… 1 week ago
Berhelah halalkan yang haram adalah dosa atas dosa aki2004.wordpress.com/2022/09/16/ber… 2 weeks ago
Rakyat lapar, Sayyidina Umar turut merasainya aki2004.wordpress.com/2022/09/14/rak… 2 weeks ago
Kefahaman agama bukan boleh diperoleh dari ‘hearsay’ aki2004.wordpress.com/2022/09/12/kef… 3 weeks ago
Kita ibarat dipisah oleh Dinding cermin aki2004.wordpress.com/2022/09/10/kit… 3 weeks ago
Khutbah Jumaat hari ini : Islam DiPilih Jahiliah DiSisih Kemenangan DiRaih
Himpunan Khutbah Maulidurrasul s.a.w
Khutbah Jumaat : Sofar DiRai Syariat DiHayati Umat DiBerkati
Ijtimak Pondok SeMalaysia pada 1 Oktober 2022 ini
Derma untuk resit pengurangan cukai
Subscribe to Blog via Email
Enter your email address to subscribe to this blog and receive notifications of new posts by email.
Join 59,727 other followers
Pusat Kefahaman Islam AKI · Aktiviti Motivasi dan Pembinaan Insan
Pusat Kefahaman Islam AKI
Join 59,727 other followers
Already have a WordPress.com account? Log in now.
Pusat Kefahaman Islam AKI